《客南塘作二首 其一》
元代·陈高

春来日日起西风，吹送浮云过海东。花落名园荒草满，燕归华海故巢空。

陶潜解印閒居久，王粲登楼作赋工。旧日交游多白首，时时相见慰途穷。

作者简介：（1315—1367）元温州平阳人，字子上，号不系舟渔者。顺帝至正十四年进士。授庆元路录事，明敏刚决。不满三年，自免去。再授慈溪县尹，亦不就。方国珍欲招致之，无从得。平阳陷，浮海过山东，谒河南王扩廓帖木儿，论江南虚实，陈天下之安危。扩廓欲官之，会疾作卒。有《不系舟渔集》、《子上存稿》。